Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку Главнниот инспектор Зоранчо Стојанов со службена легитимација број 0001 и инспекторот за социјална заштита Мијалче Стојанов со службена легитимација број 0005, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Радовиош, со седиште на ул,, 22 Октомври,, бб, Радовиш, застапуван од Директорот Александар Филев и со Записник ИП1 број 16-16 од 17.10.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022,236/2022 и 65/2023) го донесе следното

**Р Е Ш Е Н И Е**

Се наредува на Александар Филев Директор на ЈУ Меѓуопштински центар за социјална работа Радовиш (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Центарот, по добивање на правосилната пресуда за развод на бракбр.П2.85/2023 од 01.07.2024 година од Основен суд во Радовиш, со која бракот склучен помеѓу С. и Т. Н. е разведен, а малолетните деца Н и Н.Н се доделени на понатамошно чување, воспитување и делумно издржување на нивната мајка, по службена должност да поведе постапка и да утврди дали се променети околностите во однос на вршење на родителското право и доколку родителите не се спогодат или нивната спогодба не е во интерес на децата, да донесе ново решение за регулирање на лични односи и непосредни контакти на малолетните деца со таткото родител со кого децата не живеат заедно, согласно со член 80 став 3 од Законот за семејството.

**Рокот за извршување на изречената инспекциска мерка изнесува 30 дена од денот на приемот на решението и постојано**

2.Центарот, по добиеното писмено известување и дадената писмена изјава на записник во Центарот од С. Н. мајка на малолетните деца Н и Н, дека таткото Т. Н. не го почитува решението за уредување на лични односи и непосредни контакти и дека не плаќа алиментација, да ја утврди правилно фактичката состојба, да преземе мерки и активности, односно писмено да побара доказ од таткото дали е платена алиментацијата и доколку не е платена, да определи рок во кој што треба да ја изврши обврската, да му укаже на обврските на таткото, како и за последиците од непочитување на донесеното решение и плаќањето на алиментацијата, согласно со член 46 и 87 од Законот за семејството.

**Рокот за извршување на изречената инспекциска мерка изнесува 30 дена од денот на приемот на решението и постојано**

3.Раководното или друго овластено лице во установата за социјалната заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 3 од Законот за социјалната заштита, преку Главниот инспектор Зоранчо Стојанов со службена легитимација број 0001 и инспекторот за социјална заштита Мијалче Стојанов со службена легитимација број 0005, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Радовиш, со седиште на ул,, 22 Октомври,, бб, Радовиш, застапуван од Директорот Александар Филев.

Инспекцискиот надзор е извршен над применувањето и спроведувањето на Законот за социјалната заштита, Законот за смејството, подзаконските, општите, поединечните и другите акти донесени врз нивна основа, за што е составен Записник ИП1број 16-16 од 17.10.2024 година, во кој се констатирани недостатоци и неправилности во постапката за регулирање на лични односи и непосредни контакти на малолетните деца Н и Н.Н со родителот со кого не живеат заедно, а во врска со непочитување од таткото на донесеното решение во постапката, по електронски поднесена иницијатива за спроведување на вонреден инспекциски надзор ИП1 број 16-16 од 15.10.2024 година од страна на С.Н. преку Асоцијација за здравствена едукација и истражување ,,Хера,, со седиште во Скопје.

За отстранување на утврдените неправилности и недостатоци, определени се мерки и рок за нивно остранување, согласно член 338 од Законот за социјалната заштита.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за социјална политика, демографија и млади под ИП1 број 16-16 од 25.10.2024 година.

Инспектори за социјална заштита:

Главен инспектор,Зоранчо Стојанов

Инспектор, Мијалче Стојанов